cyanic-selkie/wikianc huggingface dataset:
חנן זלינגר
קורותיו
הכוח התארגן לתקיפה ממערב לבלד א-שיח, אולם התגלה סמוך לכפר, ונפתחה עליו אש. הכוח פרץ לכפר תחת אש. בפשיטה, שנמשכה כחצי שעה, נהרגו, לפי ההיסטורון יואב גלבר, בין 15 ל-20 ערבים, בהם גם נשים וילדים. בתום ההתקפה עזב הכוח והגיע ליגור בסביבות 5:30 בבוקר.
בקרב נהרגו שלושה מלוחמי ההגנה: המפקד חנן זלינגר והלוחמים חיים בן-דור ועמוס גלילי. חנן זלינגר היה בן 26 בנופלו. הוא נטמן בחלקה הצבאית בבית העלמין בקיבוץ יגור. לאחר מותו הועלה לדרגת סרן.
אחיו התאום, שלום, התחתן ונולדו לו 3 ילדים: חנן, על שמו של חנן זלינגר, אורית ויורם. שלום נפטר בשנת 1971. גם לאח וולף באנגליה היו צאצאים.
הנצחתו
תל חנן נוסדה מיד לאחר יציאת הערבים מבלד א-שייח' ב-24 באפריל 1948. במקביל אוכלס הכפר הערבי חוואסה על ידי יהודים ובהמשך שונה שמו לבן דור על שם חיים בן-דור. שני היישובים היו עצמאיים. ביולי 1952 הוחלט לאחד את היישובים העצמאיים תל חנן, בן דור ונשר למועצה מקומית אחת בשם "נשר". לימים הוכרזה בעיר גם שכונת גבעת עמוס לזכר עמוס גלילי.
חנן זלינגר מונצח באנדרטה לחללי מלחמות ישראל בעיר נשר השווכנת בגבעת נשר. באנדרטה השוכנת ביגור בחזית בית יד למגינים. בעבר היה מונצח גם בלוח הנצחה מאבן שהונח בתחילת שנות ה-50 של המאה ה-20 במרכז שכונת תל חנן, על לוח ההנצחה נכתב:, לוח זה נעלם בתחילת שנות ה-90 כשהמבנה עליו ניצב נהרס כדי לבנות את היכל התרבות של נשר. לוח זה התגלה מחדש בסליק הגדול ביגור והוחזר לנשר ב-12 באפריל 2021, והוצב מחדש על כותל היכל התרבות בשכונת תל חנן.
מלאיאלאם יהודית
מלאיאלאם יהודית היא שפה יהודית ממשפחת השפות הדרווידיות המדוברת על ידי יהודי ק'וצין מקרלה שבהודו.
שלא כמו בשפות יהודיות אחרות, מלאיאלאם יהודית אינה נכתבת באלפבית העברי אך כמו רוב השפות היהודיות מכילה מילים רבות השאולות מעברית.
כיום מדוברת בעיקר בישראל ועל ידי בודדים בלבד בהודו.
פרידריך קולבאך
פרידריך קולבאך (בגרמנית: Friedrich Kaulbach; 8 ביולי 1822 – 17 בספטמבר 1903) היה צייר גרמני מבאד ארולסן.
ביוגרפיה
אביו היה כריסטיאן קולבאך (1777–1847), יצרן ארונות בארולסן. הוא היה גם בן דודו ותלמידו של הצייר וילהלם פון קולבאך. לאחר ביקור בוונציה בשנת 1844, הוא ודודו נפרדו. הוא צייר באופן עצמאי עד 1848, אז ביצע את הציור "אדם וחוה ליד גופתו של הבל". הציור הזה הוביל להצעה למנות אותו לפרופסור באקדמיה לאמנויות, במינכן, שאותה הוא דחה.
בשנת 1850 נסע לפריז, שם הפיק ציורים היסטוריים, ותמך בעצמו באמצעות דיוקנאות. בשנת 1850, מקסימיליאן השני מבוואריה הזמין אותו לצייר את הכתרת קרל הגדול למוזיאון מקסימיליאנום. התמונה הושלמה בשנת 1861.
כצייר החצר בהנובר
קולבאך שימש כצייר החצר של המלך גאורג החמישי מהנובר, אותו צייר שוב ושוב, והיה צייר דיוקנאות מועדף על האצולה המקומית. בזמן שהיה צייר החצר בהנובר, קיבל תואר פרופסור באוניברסיטה הטכנית. בין היתרונות של המינוי - המלך העניק לו סטודיו ובניין מגורים משלו, ברחוב ווטרלו בהנובר. הבית כעת הוא חלק מ- Waterloo Beergarden. בזיכרונותיה תיארה בתו איזידורה את המבקרים בבית המשפחה, שכללו את יוהנס ברהמס, קלרה שומאן, פרנץ ליסט, יוזף יואכים, אנטון רובינשטיין ואחרים.
דיוקנאותיו הרבים, כמו אלה של הקיסרית אליזבת, נסיך הכתר אלברכט והרוזן והרוזנת סטולברג, מפורטים במיוחד. דיוקנאות הנשים הטובות ביותר הגדילו את המוניטין שלו. קולבאך קיבל את מדליית הזהב מהאקדמיה לאמנות בברלין ביריד העולמי בווינה ב-1873.
קברו של פרידריך קולבאך נמצא בבית העלמין בעיר אנגסודה בהנובר.
גם בניו של קאולבך, פרידריך אוגוסט פון קולבאך, אנטון וזיגמונד (1854–1894) היו ציירים.
מצר הנסיך מוויילס
מצר הנסיך מוויילס (באנגלית: Prince of Wales Strait) הוא מצר ים באוקיינוס הקרח הצפוני בתחומי הטריטוריות הצפון-מערביות הקנדיות, המפריד בין האי בנקס מצפון-מערב, לבין האי ויקטוריה מדרום-מזרח, ומקשר בין ויקונט מלוויל סאונד (Viscount Melville Sound) מצפון-מזרח לבין מפרץ אמונדסן (Amundsen Gulf) מדרום-מערב.
רוחבו של המצר בנקודה הצרה ביותר הוא 12 ק"מ, עומקו המרבי מגיע ל-160 מטרים (במעבר הדרומי), ואורכו – כ-275 ק"מ.
מצר הנסיך מוויילס מהווה נתיב ימי חלופי למצר מקקלור הקופא במעבר הצפון-מערבי.
רוברט מקקלור (Robert McClure, 1873-1807), חוקר אירי של האזור הארקטי בצי המלכותי הבריטי, היה הראשון לגלות את המצר בשנת 1850. המצר נקרא על שמו של הנסיך מוויילס דאז, אלברט אדוארד, בנה של המלכה ויקטוריה ולימים המלך אדוארד השביעי.
DeviantArt
דיוויינטארט (באנגלית: DeviantArt) הוא שירות קהילתי לשיתוף תמונות ויצירות אומנות באינטרנט. החברה הוקמה ב-7 באוגוסט 2000. מטה החברה נמצא באזור הוליווד שבלוס אנג'לס, קליפורניה, ארצות הברית. בפברואר 2017 החברה נרכשה על ידי החברה הישראלית "Wix" תמורת 36 מיליון דולר.
השירות נוצר על מנת לאפשר לאמנים ולעוסקים באמנות פלטפורמה להצגת יצירותיהם ואף מרחב קהילתי לדיונים בנושאים אלו.
העבודות באתר מסודרות על פי קטגוריות מקיפות הכוללות צילום, אמנות דיגיטלית, אמנות מסורתית, ספרות, פלאש ואנימציה, כלי עזר והתאמה אישית, מאגרי מדריכים, מאגרי תמונות ועוד קטגוריות ותתי קטגוריות רבות.
נכון לאוגוסט 2010, האתר מכיל מעל 14.5 מיליון חברים רשומים ומעל 100 מיליון העלאות. בנוסף, המשתמשים באתר מעלים כ- 140 אלף העלאות ליממה בממוצע, וכ- 1.5 מיליון תגובות חדשות כל יום.
שירות זה הוא ה-13 בגודלו ברשימת הרשתות החברתיות בתחום ארצות הברית עם למעלה מ-3.8 מיליון מבקרים מדי שבוע.
התפתחות השירות
במהלך הזמן עבר האתר שדרוגים ושיפורים משמעותיים ששוחררו בבת אחת. הגרסה השלישית, הרביעית והחמישית שוחררו ביום השנה להקמת האתר.
האולטראס
האולטראס הוא הרכב היפ הופ ודאנס מנתניה שחתום בחברת התקליטים "תאקט רקורדס". ההרכב היה מנוהל עד שנת 2021 על ידי קובי שמעוני ("סאבלימינל").
ההרכב הוקם על ידי אלי פרץ, דן ברטוב וסדריק בן שבת בשנת 2004. במאי 2016 עזב סדריק בן שבת את ההרכב לטובת קריירת סולו. באמצע חודש ינואר 2020 דן ברטוב פרש מההרכב ופנה לדרך אמנותית חדשה. בחודש מאי 2022, דן ואלי התאחדו מחדש וחזרו לפעול במשותף.
היסטוריה
בשנת 2004 הוציאו האולטראס את שירם הראשון - "אוהבת אותי". ב-13 בדצמבר 2011 הוציאו האולטראס, בשיתוף פעולה עם הצמד עידו בי וצוקי, את השיר "חולה עליי". השיר זכה להצלחה רבה בקרב בני הנוער, כאשר נכון ל-25 בנובמבר 2016 השיר הגיע ל-268 אלף צפיות ביוטיוב. לאחר ההצלחה של "חולה עליי", האולטראס תכננו לשחרר שיר נוסף עם הצמד עידו בי וצוקי, בשם "תאילנד", אך בעקבות סכסוך על זכויות ההפצה של השיר בין האולטראס לבין עידו בי והסכסוך הועבר להחלטת בית המשפט. בסופו של דבר גם עידו בי וצוקי וגם האולטראס לא זכו לקבל תמלוגים על השיר, שהודלף לרשת חודש לאחר תחילת הסכסוך.
בינואר 2013 הוציאה הלהקה יחד עם פבלו רוזנברג את הסינגל "רומנטיקנוס", שהגיע למקום ה-29 במצעד סיכום השנה במוזיקה הישראלית. לאחר מכן הוציאו בהפקתו של עידו שוהם את הסינגל "לשבור את הרצפה". הסינגל גם הוא זכה בהצלחה גדולה ונכנס ל-MTV.
ביוני 2013 הוציאו את אלבום הבכורה שלהם, שנקרא "הכל טוב". באלבום כלולים הסינגלים "בוקר טוב", "לשבור את הרצפה", "אין לי את האומץ", "בלילות לבד", "ירח מלא", "חולה עליי", "צרפתית" (עם אופוזיט), "רומנטיקנוס" ו"תאילנד". האלבום כולל גם שיתופי פעולה פנימים (בתוך הלייבל תאקט) עם עומרי 69 סגל ומור אפרת ביטון, וגם שיתופי פעולה מחוץ ללייבל עם פבלו רוזנברג, אבי מסיקה, סטטיק, עידו בי וצוקי, עידו שוהם, ענבל בקמן ורוי ומישל.
בין נובמבר 2012 ויולי 2014 כתבו טור שבועי באתר "פרוגי" - סך הכל 77 טורים שלהם מופיעים באתר.
בשנים 2014–2015 זכו בתואר הרכב השנה בטקס נבחרי הילדים. במאי 2016, עזב סדריק בן שבת את ההרכב ויצא לדרך עצמאית. בהמשך, באמצע חודש ינואר 2020 גם דן ברטוב פרש מההרכב ופנה לדרך אמנותית חדשה. בחודש מאי 2022, דן ואלי התאחדו מחדש וחזרו לפעול במשותף.
ב-3 ביולי 2016 הוציאו את השיר "מסיבה בחיפה" שהפך ללהיט הכי מושמע לשנת 2016, ובו הם משתפים פעולה עם איתי לוי ואיילון מתנה. נכון ליולי 2022 השיר זכה לכדי 36,361,881 צפיות ביוטיוב.
ב-4 בפברואר 2017 יצא אלבומם "איזה לילה הולך להיות", בו מתארחים מגוון יוצרים, בניהם סתיו שמש, שיר לוי, אדיר גץ, נועם אקרמן ואחרים.
בחודש מאי 2017 השתתפו בצילומי סדרת הטלוויזיה "היחידה 3" לצדם של מבחר זמרים וידוענים נוספים. דן בר טוב זכה בתואר "מצטיין היחידה".
ב-19 בספטמבר 2017 יצא סינגל חדש - "ישראלה", אשר הושק לרגל חגיגות יום העצמאות ה-70 למדינת ישראל. ב-30 ליולי 2022 הגיע השיר ליותר מ-19,708,782 צפיות ביוטיוב.
ב-7 במאי 2018 יצא סינגל חדש - "טריו בריו", להיט קצבי ומרקיד המונים. ב-11 בינואר 2019 הגיע השיר ליותר מ-5,666,000 צפיות ביו טיוב.
ב-5 בספטמבר 2018 הוציאו את השיר "סינדרלה", בו אירחו את הזמרת נועה קירל. נכון ל - 26 בינואר 2019, השיר הגיע ליותר מ-8,190,000 צפיות ביו טיוב.
ב-7 בינואר 2019 הוציאו גרסת קאבר לשיר "היא לא תדע" של להקת גזוז והוסיפו קטעי ראפ משל עצמם. הסרטון הגיע נכון ל-13 במאי 2020 ליותר מ-3 מיליון צפיות ביו טיוב.
ב-דצמבר 2020 יצא אלבומם "יהלום נוצץ" האלבום כולל הופעות אורח של סאבלימינל, נועה קירל, גל מלכה, ים רפאלי ואחרים.
ב - 14 ביולי 2022 הוציאו האולטראס בשיתוף עם ה - DJ גל מלכה את השיר ZUZI..
Get Back (שיר של הביטלס)
Get Back (מילולית: "חזור") הוא שיר של להקת הביטלס. השיר חובר על ידי פול מקרטני, על אף שלפי ההסכם בינו לבין ג'ון לנון הקרדיט הרשמי ניתן ללנון-מקרטני. השיר ראה אור ב-11 באפריל 1969 בגרסת תקליטון, עם השיר Don't Let Me Down כצד בי. על התקליטון נכתב שהוא של "הביטלס ובילי פרסטון" וזהו התקליטון היחיד של הלהקה הכולל שם של נגן אורח. בנוסף, השיר חתם את הופעת הביטלס על הגג ואת התקליט Let It Be. שם השיר הוא גם שם הפרויקט שיזם מקרטני במטרה להחזיר את הלהקה לשורשיה כלהקת הופעות ללא שימוש בהפקת אולפן. פרויקט זה הניב את האלבום Let It Be, את ההופעה על הגג, ואת שני הסרטים התיעודיים שתיעדו את החזרות: Let It Be וThe Beatles: Get Back. לאחר השיר בהופעה על הגג (הביצוע החי האחרון של שיר בתולדות הלהקה) אמר לנון "I'd like to say thank you on behalf of the group and ourselves, and I hope we passed the audition" ("ברצוני להודות בשמנו ובשם הלהקה, אני מקווה שעברנו את האודישן"). פיל ספקטור, שהפיק את התקליט Let It Be ושיבץ בו את השיר כרצועה החותמת את האלבום, הכניס אמירה זו של לנון גם לתקליט.
כתיבה והפקה
באופן יוצא דופן, כתיבת השיר תועדה לפרטיה בסרט The Beatles: Get Back. הלחן של הפזמון נולד מתוך אלתור של מקרטני באולפני טוויקנהאם ב-7 בינואר 1969, כאשר ג'ורג' האריסון ורינגו סטאר מאזינים ובהמשך מצטרפים ובונים יחד את המהלך ההרמוני וחלק מן המילים. בהמשך הביא מקרטני לחזרות את הבית השני של השיר. חלק מהגרסאות באולפן כללו מלל פרודי ומחאתי נגד תביעותיו הלאומניות של חבר הפרלמנט אנוך פאוול נגד הגירה מפקיסטן לבריטניה.
בילי פרסטון הצטרף כקלידן לחזרות ולהקלטות ב-22 בינואר. למחרת הוקלטו עשרה טייקים של השיר ועוד 14 טייקים ב-27 בינואר, בגרסה שכללה סיומת ארוכה לאחר סיום השיר. טייק 11 מאותו יום נחשב למהודק ביותר (אף שלא כלל את הסיומת) והוא נלקח לתקליט Let It Be... Naked (גרסה של התקליט מ-2003 ללא ההפקה הכבדה של פיל ספקטור). הרצועה המופיעה בתקליטון הורכבה על ידי מקרטני והטכנאי גלין ג'ונס מטייק 11 אליו הוצמדה סיומת שהוקלטה ביום ההקלטות של ה-28 בינואר.
הקלטת השיר הנשמעת בסרט Let It Be נערכה מתוך הקלטות ההופעה של הביטלס על גג אולפני אפל ב-30 בינואר. השיר בוצע בהופעה במלואו שלוש פעמים, כאשר הביצוע האחרון נקטע עקב הגעת המשטרה למקום. הקלטת ביצוע זה, השלישי והקטוע, שולבה בתקליט Anthology 3.
את הרצועה החותמת את האלבום Let It Be ערך פיל ספקטור על סמך הקלטת המאסטר של טייק 11 מ-27 בינואר עם שינויים בסאונד וללא הסיומת, כשבמקומה הכניס את הודעתו המבודחת של לנון מסוף ההופעה על הגג ("I hope we passed the audition").
הסרט The Beatles: Get Back מ-2021 קודם באמצעות שחרור הקלטת טייק 8, הכולל דיבור של מקרטני על קצב השיר במהלך הפזמון האחרון "It's five o'clock ... your mother's got your tea on". כן שוחרר ליו-טיוב טייק 19 בו מקרטני "מדבב" במהלך הסיומת את גיבורי השיר לורטה וג'ו-ג'ו.
צפיון
בבראשית נכתב בבני גד צפיון ובמדבר נכתב עליו השם צפון, וכך גם בתרגום השבעים. גם שמו של אצבן שונה והוא נקרא שם אוזני.
ככל הנראה, העיר צפון ששכנה בעמק סוכות שבנחלת גד ונקראה על שמו מפני שמשפחתו של צפיון התגוררה שם.
במדרשים ובחז"ל
בשני מקומות בתנ"ך מוזכרת המילה "צפוני" פעם אחת בהקשר של משפחתו של צפיון בספר במדבר, ובפעם אחת בספר יואל שם אומר יואל "ואת הצפוני ארחיק מעליכם", ועל כך דורש המהר"ם, שבפעם הראשונה שמופיע צפוני, זה רמז לאליהו הנביא, שהיה משבט גד, ובפעם השנייה הכוונה היא לשטן, ואומר המהר"ם, שכוונתו של יואל היא, שכשיגיע הצפוני, כלומר אליהו הנביא אז הוא יסלק את הצפוני, כלומר השטן.
בספר הישר מסופר שאמו של צפיון נקראה עוצית, והיא הייתה אשתו של גד.
יש הסוברים כי שמו היה צפוני וצפיון זה שיכול אותיות של שמו, ולכן נקרא גם צפון, ומשפחתו משפחת הצפוני ולא הצפיוני.
יש מדרש האומר שצפיון נקרא גם צפון משום שמשה רבנו צפון (קבור) בנחלתו. לעומת זאת, מדרש אחר אומר שהוא נקרא צפיון משום שכל מי שהיה נלחם מולו צפוי היה להפסיד.
פנאומומדיאסטינום
פנאומומדיאסטינום ("אוויר במצר"; באנגלית: Pneumomediastinum) הוא מצב רפואי, בו מצטבר אוויר בחלל המדיאסטינום (בינה, מצר). מקור האוויר יכול להיות מהריאות, קנה הנשימה, הוושט או המעי.
גורמים ושכיחות
פנאומומדיאסטינום הוא מצב נדיר (בהשוואה לפנאומותורקס והמוטורקס).
הגורם השכיח לפנאומומדיאסטינום הוא התקף אסתמה, אך הוא עשוי להתרחש גם כתוצאה מקרע בוושט, בריאות או במעי, באופן ספונטאני או כתוצאה מחבלה חזקה.
סימנים ותסמינים
התסמין העיקרי הוא בדרך כלל כאבים במרכז החזה. בנוסף, ייתכנו קשיי נשימה, עיוותים בקול ואמפיזמות תת-עוריות (בפנים, בצוואר ובחזה).
כתוצאה מהלחץ על הריאות ייתכן קוצר נשימה ותסמינים המדמים טמפונדה לבבית.
אבחון
האבחון מתבצע באמצעות בדיקת דימות (צילום רנטגן או CT), הדוגמת את החזה.
דורבן מלאי
דוֹרבָּן מלאי (שם מדעי: Hystrix brachyura) הוא מין של מכרסם מהסוג דורבן המצוי בדרום-מזרח אסיה ועד לסין ולהודו.
מאפיינים
אורכו של הדורבן 63–72 ס"מ, אורך הזנב 6–11 ס"מ ומשקלו 0.7–2.4 ק"ג. הדורבן בעל פרווה חומה עם ראש גדול ודורבנות לבנים ובקצוות שחורים. הקוצים פונים לאחורי הגוף ומתחילים מהראש. הבטן חשופה ועל הסנטר פס לבן.
הדורבן מתנהל בכבדות ביערות של הודו, נפאל, בנגלדש, דרום סין, תאילנד, קמבודיה, לאוס, וייטנאם, בורמה, סינגפור, מלזיה וכמה מאיי אינדונזיה כמו סומטרה ובורנאו. הוא יכול להימצא הן ביערות טרופיים והן בהרים עד לגובה 1,300 מטר.
הדורבנים מבלים בקבוצות קטנות המחפשות מזון בשעות הערב. מזונם העיקרי הוא שורשים, פקעות ופירות שנפלו והם יכולים לחפור באדמה בחיפוש מהיר אחר מזון. הם יאכלו גם נבלות, חרקים ופירות גדולים מעצי Chisocheton cumingianus.
תעלומת רצח במנהטן
תעלומת רצח במנהטן (באנגלית: Manhattan Murder Mystery) הוא סרט קולנוע מסוגת קומדיה/מתח בבימויו של וודי אלן משנת 1993. תסריט הסרט נכתב על ידי אלן ומרשל בריקמן.
עלילה
לארי ליפטון (וודי אלן) ואשתו קרול (דיאן קיטון) פוגשים בחדר המדרגות את שכניהם פול (ג'רי אדלר) וליליאן האוס (ליין כהן) המזמינים אותם לשתות קפה בדירתם. ליליאן מספרת לקרול לגבי פעילותה הספורטיבית ופול מראה ללארי אוסף בולים. פול וליליאן נראים מאושרים ובריאים יחסית לגילם.
למחרת בערב לארי וקרול חוזרים לדירתם ורואים קהל מתאסף בפתח דירתם של פול וליליאן. הם מגלים שליליאן נפטרה כתוצאה מהתקף לב, דבר המפתיע אותם עקב מצבה הבריאותי הטוב במפגשם הקודם. ליליאן מכוסה בסדין כך שהם לא רואים את הגופה.
לאחר כמה ימים קרול רואה ברחוב את פול המתנהג בעליזות על אף מות ליליאן. קרול חושבת שהתנהגותו מוזרה והיא מכינה לו קינוח כדי להיפגש עמו. כשקרול מכינה לפול את הקינוח במטבח היא מוצאת כד אפר שלכאורה של ליליאן על אף שפול אמר שהיא נקברה. בלילה קרול שומעת את פול עוזב את דירתו והיא בטוחה שהוא רוצה להיפטר מהכד אולם לארי טוען שהיא מגזימה בתגובותיה.
למחרת קרול מתצפתת על דירתו של פול וכשהוא אינו נוכח היא מתגנבת לתוכה. היא רואה שכד האפר נעלם וישנם שני כרטיסי נסיעה לצרפת של שם פול ואישה בשם הלן מוס. קרול מתקשרת לטד (אלן אלדה), חבר קרוב שלה ושל לארי המתעניין בתעלומה, מדירתו של פול. כשפול חוזר בהפתעה היא מתחבאת מתחת למיטה. מאוחר יותר היא מגלה שהיא איבדה את משקפיה בדירה.
קבלה
הסרט יצא לאקרנים ב-18 באוגוסט 1993 ב-268 בתי קולנוע והכניס כשני מיליון דולר. בסיכום הכנסותיו הוא גרף כ-11.3 מיליון דולר, פחות מהתקציב שעמד על 13 מיליון דולר. בבריטניה הסרט הגיע למקום ראשון ברשימת הסרטים המכניסים ביותר עם 1,920,825 לירה שטרלינג ב-24 בינואר 1994.
הסרט קיבל ביקורות חיוביות. נכון ל-2013 הסרט קיבל ציון של 91% מהאתר "Rotten Tomatoes" בהתבסס על 23 ביקורות.
חבורת גרותנדיק
באלגברה ובגאומטריה אלגברית, חבורת גרותנדיק היא חבורה אבלית המותאמת לחוג נותרי ומאפשרת לרכז מידע על מבנה המודולים הפרויקטיביים מעליו. באופן כללי יותר, החבורה מוגדרת לגבי מונואידים (המקרה הקודם מתקבל על ידי בחירה של מונואיד של מודולים מסוימים מעל החוג) ולגבי קטגוריות מדויקות. את חבורת גרותנדיק ניתן לראות כפונקטור (בין הקטגוריות המתאימות).
החבורה נקראת על שמו של אלכסנדר גרותנדיק.
חבורת גרותנדיק של מונואיד אבלי
כל מונואיד אבלי עם צמצום ניתן לשכן בחבורה אבלית. הדבר נעשה באופן אנלוגי למקרה בתורת החוגים, בו משכנים תחום שלמות בשדה. חבורת גרותנדיק של מונואיד אבלי (לאו דווקא עם צמצום) M היא החבורה האוניברסלית כך שכל הומומורפיזם (של מונואידים) מן המונואיד M לחבורה אבלית מתפצל דרכה.
חבורת גרותנדיק של חוגים נותריים
יהי R חוג נותרי. נתבונן באוסף מחלקות האיזומורפיזם של המודולים הנוצרים סופית מעליו ונתאים לכל אחת מהן סמל, כלומר למחלקה של המודול M נתאים את הסמל [M]. נגדיר את C בתור החבורה האבלית החופשית הנוצרת על ידי הסמלים הללו, ואת D בתור תת-החבורה הנוצרת על ידי כל הסמלים מן הצורה [N]-[M]+[K] עבור מודולים מסדרה מדויקת קצרה. המנה C/D היא חבורת גרותנדיק, המסומנת בלשון תורת K בתור K_0.
החוג K_1(R)
כהמשכת הרעיון של חבורת גרותנדיק מגדירים את החוג K_1(R). כחבורה חבורית, K_1(R) נבנה בתהליך דומה לזה שבו נבנית החבורה K_1(R), אלא שכאן מתבוננים מלכתחילה באוסף המודולים השטוחים הנוצרים סופית. הדבר מאפשר להגדיר על K_1(R) מבנה של חוג קומוטטיבי, בעזרת פעולת המכפלה הטנזורית מעל חוג הבסיס R. מאחר שמכפלה טנזורית במודולים שטוחים שומרת על סדרות מדויקות, פעולת הכפל מוגדרת היטב. באופן זה, חבורת גרותנדיק הופכת למודול מעל K_1(R) (פעולת המודול היא מכפלה טנזורית).
הערות
אז מן הלמה של נקאימה מקבלים כי M = 0.
כעת, אם M,N הם מודולים נוצרים סופית מעל R וגם אז ולכן  וכמרחבים וקטוריים או  או  ואז (כפי שהזכרנו קודם, מלמת נקאימה) או N = 0 או M = 0, ובפרט חבורת גרותנדיק היא מודול חסר פיתול מעל K_1(R).
לשם (יישוב)
לשם היא התנחלות קהילתית דתית במערב השומרון המצויה בשטחה המוניציפלי של עלי זהב ועל כן נקראה גם "עלי זהב מערב". השכונה הוקמה בשנת 2013 וכיום מתגוררות במקום כ-700 משפחות. היישוב ממוקם על שתי גבעות, שבמרכזן נמצאת חורבת דיר סמען. שם היישוב מציין את שמה של אחת מאבני החושן.
היסטוריה
הבניה בגבעה המערבית של השכונה החלה לראשונה בשנת 1999 על ידי איש העסקים הלל מררי ונועדה עבור חסידי חב"ד. היישוב המתוכנן אמור היה להקרא אדנים. עם תחילת האינתיפאדה השנייה, החליטו היזמים לפרוש מהמיזם ולכן הבניה הופסקה. שלדים של מספר בתים שבנייתם החלה והופסקה, שימשו כאתר אימונים של יחידות צה"ל ומשטרה (מכונה "חב"ד עילית"). בשנת 2007 רכשה חברת "הרי זהב" שבבעלות איש העסקים זאב אפשטיין זכויות לבניית 700 דירות במקום תמורת 6 מיליון שקלים. בשנת 2011 החלו עבודות הפיתוח המחודשות בשטח. בפעם זו החל פיתוח צידו המזרחי של היישוב, שלא פותח בשנת 1999, והפיתוח בצד המערבי, שפיתוחו החל כבר אז, חודש בשנת 2012. בשנת 2013 נכנסו לביתן בגבעה המזרחית 70 המשפחות הראשונות.
באוגוסט 2017 נכנסו כ-50 משפחות ראשונות לביתן בגבעה המערבית הנמצאת בתהליך אכלוס.
בספמטבר 2022 מונה הרב עזרא פאטשינו לרב היישוב.
שירותים
בין לשם לעלי זהב נמצאים בית ספר ממלכתי דתי "חמ"ד אורים" (על שם אורי אורבך) לתושבי לשם, בית ספר ממלכתי דתי לתושבי עלי זהב, ואולפנה לבנות - המשרתים בעיקר את תושבי היישובים לשם ועלי זהב, וכן עוד יישובים באזור, כמו פדואל, ברוכין, רחלים, תפוח, נופי נחמיה, ואריאל.
ראבצ'צ'ן
ראבצ'צ'ן (בהונגרית: Rábacsécsény) הוא כפר במחוז גיור-מושון-שופרון, שבצפון-מערב הונגריה.
יהודי ראבצ'צ'ן
בראבצ'צ'ן חיו יהודים בתקופות זמן שונות:
קרימינולוגיה חיובית
קרימינולוגיה חיובית היא פרספקטיבה קרימינולוגית ששמה דגש על אינטגרציה ושייכות ועל כוחות מאחדים ברמה אישית, קבוצתית, חברתית ורוחנית, אשר מביאים לשינויים חיוביים בחיי יחידים וקבוצות וגם נמצאו קשורים לצמצום פשיעה ומניעתה. בדומה לפסיכולוגיה חיובית, היא יוצאת מתוך השקפת עולם המכירה בקיומו וכוחו של טוב אנושי וביכולת ליצירת שינוי של מפגשים עם חוויות חיוביות. ברוב המקרים למידה של פשע או עבירה, אלימות והתנהגויות סוטות, מדגישה את המאפיינים השליליים בחייהם של פרטים הקשורים להתנהגות סוטה ועבריינית. בפרספקטיבה זו יש הדגשה של יחסי אנוש המושפעים יותר מהתנהגות הרסנית מאשר מהתנהגות בונה וחיובית. קרימינולוגיה חיובית היא פרספקטיבה אחרת, שההנחה המרכזית שלה היא שחוויות טובות יכולות להתגבר על חוויות רעות.
רקע
קרימינולוגיה חיובית פותחה במחלקה לקרימינולוגיה באוניברסיטת בר-אילן על ידי נתי רונאל וקבוצת המחקר בראשותו. הפרספקטיבה של קרימינולוגיה חיובית צמחה מתוך התאוריות הקרימינולוגיות המרכזיות שנוטות להבליט את תפקיד "הרע" בקרימינולוגיה: הזנחה, דחייה חברתית ונידוי, התקשרות עם השפעות קרימינליות חזקות, תגובות ללחץ חברתי, חוסר שליטה עצמית, טראומות נפשיות קודמות ומצבי סיכון ועיסוק בפלילים. כך התגובה החברתית הנפוצה מדגישה את הצורך לכאורה בשימוש בכוח חזק יותר על מנת לפתור את בעיית הפשיעה והשלכותיה.
הקרימינולוגיה החיובית, בניגוד להתמקדות בפן השלילי, מתמקדת בחוויות החיוביות והטובות אשר מסייעות לפרט, לקבוצה ולקהילה להתרחק מהפשע ומהשפעותיו הפוגעניות והכואבות. נקודת מבט זו מתקשרת לחוזק האנושי אשר מסייע לעוברי חוק להימנע מפשיעה והתנהגות סוטה. פרספקטיבה זו מאזנת את ההתמקדות הקיצונית בשלילי של הקרימינולוגיה הקלאסית על ידי הבלטת מרכיבים חיובים בהקשר קרימינולוגי. קרימינולוגיה חיובית שמה דגש על שילוב חברתי של אלו שנחשבים עבריינים או סוטים, וזאת באמצעות הדגשת כוחות מאחדים תוך נפשיים, בין-אישיים וחברתיים. הקרימינולוגיה החיובית מתבססת על שלושה ממדים: שילוב חברתי, איחוי נפשי ואיחוד רוחני, אשר מהווים מדדים לכיוונה החיובי.
עקרונות השיטה
קרימינולוגיה חיובית היא נקודת מבט הקשורה לתאוריות ומודלים שונים המתייחסים להשפעות אינטגרטיביות אשר חולקות שני מאפיינים משותפים: ראשית, הם נחשבים בדרך כלל על ידי האוכלוסייה הייעודית כחיובים. שנית, הם עשויים לסייע לאוכלוסייה הייעודית לחדול, לצמצם או להימנע מהתנהגות פלילית או סוטה.
חדילה מפשע
חדילה מפשיעה היא התוצאה הרצויה של חוויות חיוביות. קרימינולוגיה חיובית מכירה ביכולתם של עוברי חוק ואסירים להשתקם תחת נסיבות מסוימות. הדגש מושם על חשיבה חיובית ואנושית כחלק עיקרי בתהליך שיקום יעיל. קרימינולוגיה חיובית כוללת בתוכה משאבים ואמצעים שונים כדי להשיג מטרה זו. חלקם פסיכולוגיים מטבעם (כפי שמציעה הפסיכולוגיה החיובית) וחלקם מתחומים אחרים (למשל, משפטים, סוציולוגיה, ואף שיטות רוחניות, דוגמת תוכנית שנים עשר הצעדים ואחרות). קרימינולוגיה חיובית מתמקדת ביחידים ובקבוצות אשר לעיתים קרובות מדווחים על היחשפות לחוויות שליליות בחיי העבר וההווה שלהם.
וקטור האיחוד
הפרט אשר מעורב בהתנהגות פלילית וגורם נזק לאחרים ולעצמו, מציג לרוב רמה גבוהה של התנהגות אנוכית הנמצאת תמיד במגמת עלייה. ככל שהמעורבות בפלילים והתנהגות סוטה גבוהה יותר, כך תתרחב ותתעצם ההתנהגות האנוכית. אנוכיות זו מכילה הפרדה קיומית מכלל החברה הנורמטיבית. השתלבות בקבוצה של פרטים דומים (כגון כנופיה) - אשר ביחד מתרחקים עוד יותר מהחברה הנורמטיבית - מחזקת עוד יותר את תחושת הריחוק הקיומי מהחברה. מאידך, יחידים או קבוצות יכולים לבחור להבדל פיזית מכלל החברה אולם ללא הפרדה קיומית (לדוגמה נזירים במבדד או בקהילה) ואז אין זו סטייה חברתית שלילית. בממד החברתי, התקדמות אל עבר שילוב חברתי מייצגת את הכיוון החיובי של הווקטור אשר לרוב הוא השלב הראשוני לשינוי. ההתקדמות היא סממן להפחתה התחלתית של התנהגות אנוכית ובידוד חברתי. שילוב חיובי שכזה מאפשר מצדו בנייה של מרכז תודעה אינטגרטיבי המכיל נורמות חברתיות, והוא מציין רמת אנוכיות מופחתת. לבסוף, איחוד עם כוח רוחני גדול מהעצמי, מייצג את הכיוון החיובי של הווקטור ברובד הרוחני.
מטרות השיטה
הקרימינולוגיה החיובית נוצרה כתגובה לעיסוק האינטנסיבי של הספרות הקרימינולוגית בהשפעות שליליות, שמחזקות עבריינות, על יחידים וקבוצות. לצד עיסוק אינטנסיבי זה היה מחסור יחסית בכתיבה ובמחקר על כוחן של השפעות חיוביות בהפסקת עבריינות ובמניעתה. בעוד שהקרימינולוגיה המסורתית עסקה בהבנה של כוחות חברתיים שמרחיקים יחידים זה מזה ובכך משמשים קרקע להופעה וחיזוק של עבריינות, הקרימינולוגיה החיובית שמה דגש על חקר ופיתוח של כוחות מחברים ומאחדים ברמה בין-אישית, ברמה תוך-נפשית וברמה רוחנית, הקשורים בצמצום פשיעה ומניעתה.
קרימינולוגיה חיובית חוקרת מפגשים אישיים וקבוצתיים אשר בד בבד:
יישום
תוכניות שונות בתחום של שיקום עוברי חוק, בקהילה ובכלא, המבוססות על עקרונות הגישה הקוגניטיבית-התנהגותית המיושמת בדרך כלל במסגרת קבוצתית. תוכניות אלה נחשבות לצורת טיפול המבוססת על העצמה, בשל הדגש על למידה, רכישה ופיתוח של מיומנויות אישיות. ההנחה העומדת בבסיס תוכניות אלה היא, כי עבודה על רכישת מיומנויות חדשות חיוביות, ולא רק על הימנעות והכחדה של התנהגויות שליליות, תוביל לתוצאות טובות יותר שעשויות להישמר בטווח הרחוק. מחקרים שנעשו לאחרונה הצביעו על יעילותן של תוכניות אלה בהפחתת מועדות בקרב עוברי חוק משוחררים.
ניסיונות השיקום לפי מודל GLM צריכים לצייד עוברי חוק בידע, מיומנויות, הזדמנויות, ובמשאבים הדרושים כדי לספק את ערכי חייהם באופן שאינו פוגעני כלפי הזולת, תוך שמירה על האוטונומיה העצמית שלהם. וזאת בהתבסס על ההנחה שעוברי חוק, כמו מרבית האנשים, מחפשים באופן אקטיבי דרך לספק את ערכיהם במגוון האמצעים העומדים לרשותם.
מחקר
מחקרים שנעשו מפרספקטיבה של קרימינולוגיה חיובית מצאו מספר מאפיינים אישיים של חוזק אצל עוברי חוק שונים אשר הצליחו להשתקם. לדוגמה, לקיחת אחריות על חייהם, מציאת משמעות חדשה לחייהם והתבגרות. זאת בנוסף לקיומם של גורמים מתערבים חיוביים בחייהם, למשל, קבלת סיוע חיצוני מ"אחרים משמעותיים" כדוגמת בני משפחה, חברים, מטפלים, קבוצת תמיכה ועזרה-עצמית וארגונים דתיים. מחקרים אלה ואחרים מדגישים את חשיבות קיומן של חזקות אנושיות חיוביות בעקבות אירועי סיכון ומשבר, כמסייעות להשגת רמות גבוהות יותר של רווחה נפשית וצמיחה חיובית.
שלמה קירט
שלמה קירט (נולד ב-28 בינואר 1954 ברחובות) הוא כדורגלן עבר ישראלי ששיחק בעמדת הבלם ורשם 24 הופעות במדי נבחרת ישראל.
קריירת משחק
קירט, יליד שכונת שעריים שברחובות, החל דרכו בקבוצת הנוער של מכבי שעריים, במדיה עליה לקבוצה הבוגרת בגיל צעיר ואף זכה למקום בהרכב. בשנת 1975 עבר קירט לקבוצת מכבי פתח תקווה, והיה לראשונה בסגל של קבוצה מהליגה הבכירה. לאחר שלוש עונות בפתח תקווה, לקראת עונת, עבר קירט לקבוצת בית"ר ירושלים תחת המאמן שמעון שנהר. כבר במשחקו הראשון בקבוצה כבש קירט שני שערים במשחק נגד הפועל באר שבע (בתפקיד החלוץ). לאחר מכן עבר לשחק בעמדת הבלם ובעונה זו זכה עם הקבוצה בגביע המדינה. בסיומה, בשל קשייה הכלכליים של בית"ר, עבר לקבוצת בני יהודה תל אביב.
בעונתו הראשונה של קירט בבני יהודה הוא סייע לה לסיים במקום השישי בטבלה, בעוד בית"ר ירושלים אותה עזב הידרדרה למקום האחרון בטבלה וירדה לליגת המשנה. עונה אחר כך הצטרף לקבוצה המאמן שלמה שרף, והוביל אותה לזכייה בגביע המדינה תוך שהיא מנצחת את הפועל תל אביב בגמר הגביע בדו-קרב פנדלים. בליגה, הפועל תל אביב הקדימה את בני יהודה בשלוש נקודות בלבד, ובני יהודה סיימה במקום השני כסגנית האלופה.
בעונת, בשל מחלוקות על רקע כלכלי בין קירט לקבוצתו, עבר הבלם לקבוצת מכבי תל אביב, במדיה היה לשחקן הרכב במרכז ההגנה. בתום עונה אחת, שהסתיימה במקום השמיני בטבלה, חזר השחקן לקדנציה נוספת בבית"ר ירושלים, וגם עמה סיים במקום השמיני בטבלה. עונה אחר כך, תחת המאמן דוד שווייצר, התקרבה בית"ר לזכייה באליפות, אך במשחקו האחרון של קירט בקבוצה הפסידה בית"ר להפועל תל אביב ובזאת הפסידה גם את האליפות למכבי חיפה וסיימה במקום השני והמאכזב מבחינתה.
אחרי עונה זו חתם קירט בקבוצת הפועל כפר סבא של המאמן יצחק שום, אך בתום עונה בינונית בה סיימה הקבוצה במקום ה-11 עבר לקבוצת בית"ר נתניה בעונתה היחידה בהיסטוריה בליגה הבכירה. עקב קשיים כלכליים עזב אותה קירט במהלך העונה ועבר למכבי יפו. בסיום העונה שתי הקבוצות נשרו לליגת המשנה.
קירט הוסיף לשחק בליגות נמוכות, עד שפרש בגיל 43 במדי קבוצת נעוריו, מכבי שעריים.
נבחרת ישראל
קירט ערך את הופעת הבכורה הרשמית שלו במדי נבחרת ישראל ב-19 בדצמבר 1979, במשחק ידידות מול באצטדיון בלומפילד. מאמן הנבחרת דאז, עמנואל שפר, העלה אותו כמחליף במשחק שהסתיים בשוויון 1-1. קירט יצג את הנבחרת גם בטורניר הקדם אולימפי של 1980 ובמשחק אחד במסגרת מוקדמות מונדיאל 1982, מול.
בשלהי הקריירה הבינלאומית שלו הביע קירט התנגדות לשיתופם של שחקנים ערבים ישראלים בנבחרת ישראל. בעקבות דבריו, הורחק קירט מהנבחרת לצמיתות. בסך הכל רשם קירט 24 הופעות במדי הנבחרת.
חיים אישיים
בשלהי הקריירה החליט קירט לחזור בתשובה, ואף התמיד בכך לאחר פרישתו. בעונתו האחרונה בקבוצת מכבי שעריים זכה לשתף פעולה עם בנו, כפיר, במדי הקבוצה. כיום כפיר הוא מנהלה של מכבי שעריים.
מומיית מערת הרוח
מומיית מערת הרוח (באנגלית: Spirit Cave mummy) היא המומיה האנושית הקדומה ביותר שנמצאה בצפון אמריקה. המומייה התגלתה בשנת 1940 במערת הרוח, כ-21 ק"מ מזרחית לפאלון, נבדה, שבארצות הברית, על ידי בני הזוג הארכאולוגים, סידני וג'ורג'יה וילר. המומיה שנבדקה שייכת לגבר כבן 40 וניתוח השרידים הראה דמיון גנטי לאנשים הילידים בצפון ודרום אמריקה ובשנת 2016 הוחזרו השרידים לשבט פאלון פאיוט-שושון שבנבאדה. המומיה של מערת הרוח הייתה אחת הראשונות שתוארכו באמצעות ספקטרומטר. גילויו וניתוחו העניקו תובנה רבה ומוטיבציה למחקר נוסף על הכרונולוגיה של האגן הגדול המערבי.
הגילוי
בני הזוג וילר, שעבדו בוועדת הפארקים של מדינת נבדה, בחנו אתרים ארכאולוגיים אפשריים למניעת אובדן ממצאים ארכאולוגים עקב כריית גואנו. עם כניסתם למערת הרוח גילו שרידים של שתי מומיות עטופים באריג עשוי. קבוצה אחת של שרידים, קבורים עמוק יותר מהשני, מומייה אחת חנוטה חלקית (הראש וכתף ימין). מומייה שנייה אף היא חנוטה חלקית (מומיה של מערת הרוח בפועל) עליה מוקסינים ושמיכה מעור ארנב בתנוחת קבורה. הארכאולוגים, בסיוע התושבים המקומיים, חילצו בסך הכל שישים ושבעה חפצים מהמערה.
פריטים אלה נבדקו במוזיאון המדינה של נבדה, שם הוערכו בתחילה שהם בני 1,500 עד 2,000 שנה. הם הופקדו במתקן האחסון של מוזיאון מדינת נבדה בקארסון סיטי, שם שהו במשך חמישים וארבע השנים הבאות.
מערת הרוח
מערת הרוח נמצאת בגובה של 4,154 רגל למרגלות הרי הסטילווטר, מצפון-מזרח לפאלון שבנבאדה. קווי דמיון ביולוגיים בין שרידים שנמצאו במערת הרוח הראו קשר הדוק עם שרידים ארכאולוגים שנמצאו באזור.
תארוך הממצאים
בשנת 1996 בחן האנתרופולוג ריברסייד ר'ארבי טיילור מאוניברסיטת קליפורניה שבע עשרה מהממצאים של מערת הרוח באמצעות ספקטרומטריית מסה. התוצאות הראו כי המומיה הייתה בת כ-9,400 שנים, עתיקה יותר מכל מומיה צפון אמריקאית שהייתה ידועה בעבר. חוקרים מעריכים שמותו של אדם זה אירע בערך בשנת 7420 לפני הספירה.
ניתוח DNA
במרץ 1997 טענו בני שבט פאלון פאיוט-שושון לבעלות על הממצאים.
בשנת 2000 לא הצליח מחקר גנטי נוסף לקבוע זיקה מוחלטת של השרידים.
בספטמבר 2006 הכריע בית המשפט המחוזי של מחוז נבדה בארצות הברית בתביעה של שבט פאלון פאיוט-שושון ואמר כי הלשכה לניהול קרקעות טעתה בדחיית ראיות ללא הסבר מלא. צו בית המשפט החזיר את הנושא לוועדה המחוזית לעיון מחדש של הראיות.
באוקטובר 2015 אסף אסקה וילרסלב, מנהל מכון למחקר גנטי באוניברסיטת קופנהגן, דגימות עצם ושיניים מהשרידים באישור שבט פאלון פאיוט-שושון. ניתוח DNA הצביע על כך שהשרידים דומים לקבוצות ילידים בצפון ודרום אמריקה. ב-22 בנובמבר 2016 הוחזרו השרידים לשבט. וילרסלב השתתף בקבורת השרידים בשנת 2018 על ידי בני השבט.
בנובמבר 2018 דיווחו חוקרים כי רצף ה-DNA של השרידים שימש במחקר אודות פלאו-אינדיאנים.
ראבסנטמיהאי
ראבסנטמיהאי (בהונגרית: Rábaszentmihály) הוא כפר במחוז גיור-מושון-שופרון, שבצפון-מערב הונגריה. כמו בכפרים רבים באירופה גם בראבסנטמיהאי אוכלוסיית הכפר נמצאת בירידה. כך, בשנת 1990 היו בכפר 537 תושבים ורק 463 בשנת 2019.
יהודי ראבסנטמיהאי
במוריצהידה חיו יהודים בתקופות זמן שונות:
דייוויד אדי
קריירה
דייוויד אדי נולד באקרה שבגאנה ומגיל צעיר שיחק במועדונים מקומיים בגאנה, כשאת קריירת הבוגרים שלו התחיל בקבוצות מן הליגה המקומית בגאנה. בקיץ 2008, ביצע אדי את המעבר הראשון שלו לאירופה כשהצטרף לליגה הדנית וחתם בקבוצת ראנס. ב-19 באוקטובר 2008, ערך אדי את הופעת הבכורה שלו במדי ראנס כשרשם שבע דקות כמחליף. בהמשך העונה, נמנה אדי עם סגל ראנס לליגה האירופית וב-2 ביולי 2009, ערך את הופעת הבכורה שלו במסגרת מוקדמות הליגה האירופית במשחק נגד לינפילד הצפון אירית.
ב-1 בפברואר 2010, חתם אדי לשלוש שנים וחצי בפורטו ששילמה עבורו 800 אלף אירו. ב-14 באפריל 2010, רשם אדי את הופעת הבכורה שלו במדי פורטו בניצחון 4-0 על ריו אבה. ביולי 2010 הושאל אדי לעונה אחת לאקדמיקה דה קוימברה. לאחר שסיים את עונת ההשאלה באקדמיקה, במהלכה ערך 20 הופעות ליגה בהן כבש שני שערים הושאל אדי בשנית אך הפעם לפאנטוליקוס מהליגה היוונית. בסיום עונת ההשאלה בפאנטוליקוס, ועם תום חוזהו בפורטו סיים אדי את דרכו בקבוצה וב-30 בספטמבר 2012, חתם לשנתיים בוויטוריה דה גימארייש. במהלך תקופתו בוויטוריה דה גימארייש, סייע אדי לקבוצה לזכות בגביע הפורטוגזי לשנת 2012/13 ואף רשם ארבע הופעות יחד עם הקבוצה בשלב הבתים של הליגה האירופית.
ב-אוגוסט 2014, חתם אדי לשנתיים בואסלנד-בוורן מליגת העל הבלגית. במהלך עונה אחת ערך אדי 30 הופעות במדי בוורן ולאחר מכן הגיע לסיכום עם הקבוצה על שחרורו. ב-23 בינואר 2016, נחת אדי בישראל והגיע להתרשמות בבני סכנין. לאחר תקופה קצרה, החליט אדי שלא להמתין להחלטת סכנין לגביו ועזב את אימוני הקבוצה.
קריירה בינלאומית
אדי נמנה עם סגל נבחרת גאנה ולזכותו 21 הופעות במדי החתולים-השחורים.
חאוטנג
חאוטנג (בסותו: Gauteng) היא אחת מתשע פרובינציות דרום אפריקה, הקטנה והצפופה שבהן. בירת הפרובינציה והעיר הגדולה ביותר בה היא יוהנסבורג.
חאוטנג, הפרובינציה העירונית והמאוכלסת ביותר בדרום אפריקה, היא למעשה מגלופוליס הכולל את פרטוריה ופרווריה, ויטווטרסראנד (המטרופולין של יוהנסבורג רבתי) והעיר פריניחינג. הפרובינציה שוכנת בצפון-מזרחה של דרום אפריקה, וגובלת מצפון בלימפופו, ממזרח במפומלנגה, מדרום במדינה החופשית וממערב בפרובינציה הצפון-מערבית.
מונדייר ג'ונס
מונדייר ג'ונס (באנגלית: Mondaire Jones; נולד ב-18 במאי 1987) הוא פוליטיקאי אמריקאי, שכיהן כחבר בית הנבחרים של ארצות הברית מטעם מחוז הקונגרס ה-17 של מדינת ניו יורק. מחוז הבחירה שייצג מצוי בדרום המדינה, וכולל חלקים ממחוז ווסטצ'סטר ואת כל מחוז רוקלנד. בבחירות 2020, לצד ריצ'י טורס, נעשה לאחד משני ההומוסקסואלים אפרו-אמריקאים הראשונים שנבחרו לבית הנבחרים האמריקאי.
ביוגרפיה
ג'ונס נולד בעיירה נייאק (Nyack) שבמדינת ניו יורק וגֻדל בידי אם חד-הורית בספרינג ואלי. לאחר שאמו נתקפה מחלה, התגורר ג'ונס עם וסבו סבתו שעבדו במשרות אחדות כדי לפרנס אותו. את לימודיו סיים בבתי ספר ציבוריים ברמאפו (Ramapo). בשנת 2009 השלים לימודי תואר ראשון באוניברסיטת סטנפורד ובשנת 2013 קיבל תואר שני במשפטים מבית הספר למשפטים באוניברסיטת הרווארד.
במהלך בחירות 2020 הכריז על התמודדותו לייצוג מחוז הקונגרס ה-17 של ניו יורק בבית הנבחרים של ארצות הברית, נגד נציגת המחוז המכהנת ניטה לאווי. מאוחר יותר הודיעה לואי כי תפרוש מהחיים הפוליטיים עם התפזרות הקונגרס ה-116 של ארצות הברית. ג'ונס התמודד על בסיס מצע פרוגרסיבי.
בבחירות המקדימות שהתקיימו במפלגה הדמוקרטית זכה ג'ונס ב-42% מהקולות וגבר על שמונה מועמדים אחרים. סוכנות הידיעות "AP" הכריזה על ג'ונס כמנצח בפריימריז ב-14 ביולי 2020, שלושה שבועות אחרי הבחירות המקדימות עצמן ב-23 ביוני. תוצאות הפריימריז התעכבו בגלל מספר רב של פתקי הצבעה שטרם נספרו בשל מגפת הקורונה בארצות הברית. מכיוון שמחוז הקונגרס ה-17 בניו יורק הוא מעוז דמוקרטי מובהק, ג'ונס נחשב לחבר בית הנבחרים הנבחר מיד עם זכייתו בבחירות המקדימות. במהלך הבחירות המקדימות הגיש תובענה ייצוגית נגד הנשיא דונלד טראמפ והמנהל הכללי של דואר ארצות הברית לואיס דג'וי על השינויים שביצעו בשירות הדואר של ארצות הברית, אשר השפיעו על יכולת השירות למסור דואר, כולל פתקי הצבעה מרחוק.
בבחירות הכלליות התמודד ג'ונס מול מורין מקארדל-שולמן, לשעבר לוחמת אש במחלקת הכבאות של העיר ניו יורק ומועמדת המפלגה הרפובליקנית, וכן ניצב בפני מועמדים ממפלגות קטנות אחרות. ביום הבחירות הכלליות גבר על מקארדל-שולמן ונבחר אל הקונגרס של ארצות הברית. יחד עם ריצ'י טורס ממחוז הקונגרס ה-15, ג'ונס הוא אחד משני ההומוסקסואלים אפרו-אמריקאים הראשונים שנבחרו לבית הנבחרים האמריקאי. בראשית ינואר 2023 תמה כהונתו בקונגרס.
פריז מאסטרס
הטורניר התפתח מאליפות צרפת במגרשים מקורים (French Covered Courts Championships), שנערכה בין 1895 ועד תחילת העידן הפתוח בטניס. הטורניר בצורתו הנוכחית הוקם ב-1968 בשם "אליפות פריז הפתוחה" (Open de Paris), שנערך עד שנת 1982 באולם פייר דה קוברטן. בשנים 1983–1985 לא נערכה האליפות, וב-1986 חזרה לעונת הטניס ונערכה במיקומה הנוכחי, באולם בברסי. החל משנת 1989 מעמדה של האליפות שודרג, והיא הפכה לטורניר בסבב הגראנד פרי (שלימים ייקראו טורנירי המאסטרס). בשל חסויות, שמו הרשמי של הטורניר התחלף מספר פעמים בעבר: בשנים 2003–2016 נקרא מאסטרס BNP פריבה, ומשנת 2017 מאסטרס רולקס פריז.
איליה נסטסה, אנדרה אגאסי, רוג'ר פדרר ונובאק ג'וקוביץ' הם השחקנים היחידים שזכו בשני הטורנירים הפריסאים בסבב (ברסי ואליפות צרפת הפתוחה). פדרר זכה באליפות צרפת הפתוחה ב-2009 ובברסי ב-2011, ג'וקוביץ' זכה בברסי ב-2009 ובאליפות צרפת הפתוחה ב-2016, ואנדרה אגסי זכה בשניהם בשנת 1999 בדומה לאיליה נסטסה ב-1973.
יוסף אפלבוים
יוסף אפלבוים (נולד ב-1936) הוא פרופסור אמריטוס להנדסת חשמל בפקולטה להנדסה באוניברסיטת תל אביב, לשעבר מחזיק הקתדרה לאלקטרוניקה על שם יוקל בפקולטה, ועמית IEEE על "תרומתו למערכות המרת אנרגיה סולארית".
ביוגרפיה
יוסף אפלבוים נולד בשדליץ שבפולין. בתקופת השואה משפחתו ברחה לבלארוס וגורשה על ידי הסובייטים למחנה עבודה בסיביר, ואחר כך נדדה המשפחה לקירגיזיה. עם תום המלחמה יכלה המשפחה לחזור לפולין ומשם עברה למחנה עקורים בגרמניה. בשנת 1949 עלה אפלבוים ארצה עם משפחתו והם שוכנו במעברת קריית אליהו בחיפה. אפלבוים למד בבית הספר בסמ"ת בחיפה ובשנים 1955–1957 שירת בחיל הקשר.
לאחר שחרורו מצה"ל למד בפקולטה להנדסת חשמל בטכניון. שם קיבל תואר ראשון בשנת 1961 (בהצטיינות) ואת תואר שני ב־1963. המשיך ללימודי תואר שלישי בטכניון בהנחייתו של פרופ' מיכאל ארליצקי וקיבל תואר דוקטור בשנת 1967.
בשנת 1968 התמנה למרצה באוניברסיטת אוקלהומה, ושנה לאחר מכן למהנדס פרויקטים בג'נרל אלקטריק בארצות הברית. בשנת 1972 שב לישראל והצטרף לפקולטה להנדסה באוניברסיטת תל אביב. הוא כיהן כראש המחלקה להנדסת חשמל בשנים 1978–1980. קודם לדרגת פרופסור חבר ב-1979 ופרופסור מן המניין ב-1986. פרש לגמלאות כפרופסור אמריטוס בשנת 2005.
במהלך עבודתו הנחה 43 סטודנטים לתארים מתקדמים וכתב מעל 200 מאמרים מדעיים.
לאורך השנים היה פרופסור אורח במוסדות מחקר שונים, ובהם: מרכז המחקר לואיס של נאס"א בקליבלנד, אוניברסיטת קולורדו, האוניברסיטה הטכנולוגית של קווינסלנד, אוסטרליה, האוניברסיטה הציבורית של נווארה בספרד, האוניברסיטה הקתולית בלוון, בלגיה. הוא היה גם יועץ של חברות שונות, בהן תדיראן וכור מתכת.
יוסף אפלבוים נשוי לנילי, עובדת סוציאלית. הם הורים לשלושה ילדים ומתגוררים ברעננה.
מחקריו
אפלבוים מתמקד במחקריו במכונות חשמל, הנע חשמלי, אינוורטורים מיוחדים, אנרגיה סולארית (חישובי קרינה), מערכות פוטו-וולטאיות (תאי שמש, ריכוז, עקיבה, מערכות סולאריות חשמליות) וקרינת השמש על המאדים.
מאמרים נבחרים
פטנטים
פרינסס
פרינסס הוא סרט קולנוע ישראלי מסוגת דרמה העוסק באלימות מינית. הסרט נכתב ובוים על ידי טלי שלום עזר. בתפקידים הראשיים משחקים קרן מור, אורי פפר, שירה האס ואדר זהר הנץ. הסרט זכה לביקורות טובות, וגרף מספר פרסים.
פרסים
שירה האס, הועמדה לפרס השחקנית הראשית הטובה ביותר בטקס פרסי אופיר אך לא זכתה. הסרט וההפקה גרפו ארבעה פרסים בטקס פרסי "פסטיבל הקולנוע ירושלים 2014", פרס חג'ג לסרט באורך מלא יחד עם "גט", פרס חג'ג על המוזיקה של ישי אדר, פרס קרן ון ליר על צילום הסרט זכה ראדק לאדצ'וק על עבודתו ופרס חג'ג על משחקה של שירה האס בסרט באורך מלא.
טקס פרסי האקדמיה הבריטית לקולנוע ה-53
טקס פרסי האקדמיה הבריטית לקולנוע ה-53 שמעניקה האקדמיה הבריטית לאמנויות הקולנוע והטלוויזיה, נערך ב-9 באפריל 2000, בו הוענקו פרסים לסרטים הטובים ביותר של שנת 1999.
הסרט "אמריקן ביוטי" בבימויו של סם מנדס זכה בפרס הסרט הטוב ביותר (גם זכה בפרס אוסקר לסרט הטוב ביותר), פרס השחקן (קווין ספייסי, זכה בפרס אוסקר), ופרס השחקנית (אנט בנינג), וכן זכה בפרסי הצילום העריכה והמוזיקה. ג'וד לאו (הכישרון של מר ריפלי) ומגי סמית' (תה עם מוסוליני) זכו בפרסי שחקן ושחקנית המשנה. פדרו אלמודובר במאי הסרט "הכל אודות אמא: זכה בפרס הבימוי הטוב ביותר. הסרט "East Is East" נבחר לסרט הבריטי הטוב ביותר.
הטקס נערך באולם אודיאון שבכיכר לסטר בלונדון בהנחיית ג'ק דוקרטי.
השחקן הטוב ביותר
קווין ספייסי - אמריקן ביוטי
השחקנית הטובה ביותר
אנט בנינג - אמריקן ביוטי
הצילום הטוב ביותר
אמריקן ביוטי
עיצוב התלבושות הטוב ביותר
סליפי הולו
הבמאי הטוב ביותר
פדרו אלמודובר - הכל אודות אמא
הסרט הטוב ביותר
אמריקן ביוטי
הסרט הבריטי הטוב ביותר
מזרח הוא מזרח
הסרט הטוב ביותר שאינו בשפה האנגלית
הכל אודות אמא
המוזיקה הטובה ביותר
אמריקן ביוטי - תומאס ניומן
האיפור ועיצוב השיער הטובים ביותר
טופסי טרווי
עיצוב ההפקה הטוב ביותר
סליפי הולו
התסריט המעובד הטוב ביותר
סוף הרומן - ניל ג'ורדן
התסריט המקורי הטוב ביותר
להיות ג'ון מלקוביץ' - צ'ארלי קאופמן
השחקנית הטובה ביותר בתפקיד משנה
מגי סמית' - תה עם מוסוליני
יהודה מנחם אלפונסו פצ'יפיצ'י
יהודה מנחם אלפונסו פצ'יפיצ'י (1889 – 1981) היה מנהיג דתי וציוני של יהדות איטליה בין שתי מלחמות העולם. ד"ר פצ'יפיצ'י היה עורך דין ושופט שלום לפרנסתו, אך את עיקר כוחו הקדיש לקירוב יהודי איטליה ליהדות ולציונות באמצעות בית הוצאה לאור שהקים, כתבי העת שערך, ובאמצעות מגע אישי עם הנוער היהודי. על שומעי לקחו נמנו אנצו סירני, פרופ' גד בן-עמי צרפתי והרב מאיר פדואה . פצ'יפיצ'י יצג את יהודי איטליה במספר קונגרסים ציוניים ובוועד הפועל הציוני אך נמנע מחברות במפלגה ציונית. פצ'ייפיצ'י עלה לארץ ישראל בשנת 1934, התגורר בירושלים, כפר הרא"ה ובני ברק, אשר בה נפטר ונקבר בשנת 1981.
קורות חיים
פצ'יפיצ'י נולד בפירנצה בירת מחוז טוסקנה באיטליה בב' סיון תרמ"ט, 1 יוני 1889 למשפחה יהודית בורגנית שהתגוררה בעיר מאות בשנים. הוא למד בבית ספר יסודי פרטי, ובגימנסיה ציבורית. הוא גדל במשפחה יהודית מסורתית, אך לא זכה לחינוך יהודי. לאחר סיום לימודיו בגימנסיה החל ללמוד משפטים באוניברסיטת פיזה, עד סיום לימודיו ב-1911. בתקופה זו הושפע מהרב והעיתונאי דנטה לאטס, העורך של עיתון יהודי איטליה "קוריירה איזראליטיקו". בעקבות השפעה זו נהפכו היהדות והציונות למרכז חייו.
מורי הדרך של שנות נעוריו היה הרב ד"ר שמואל צבי מרגליות, רבה של פירנצה בין 1890 ו-1922, אשר העביר אליה מרומא את בית המדרש האיטלקי לרבנים, והרב פרופ' צבי פרץ חיות, אחד ממורי בית המדרש.
עם סיום לימודיו הזדמן למשפחת כהן בורונה וב-1915 נשא לאשה את בת המשפחה אמה תקווה, אשר ילדה ב-1917 את בתו הבכורה שרה. אמה תקווה נפטרה ב-1918 וב-1919 נשא לאשה את חברתה מרצ'לה מלכה אסתר לבית דבנידטי ונולדו להם ארבעה ילדים. מלכה אסתר חיתה אתו עד זקנה ושיבה ונפטרה ב-1983.
לקראת סוף 1911 השתתף פצ'יפיצ'י בוועידה הראשונה של הנוער היהודי באיטליה והטיף בה לקיום מצוות הדת. לנוכח תגובת הקהל שהדברים היו זרים לו, החליט לקדם את רעיונותיו על ידי כתיבה עיתונאית כמפורט להלן. עם זאת, הוא נוכח לדעת שהשיחה האישית היא הכלי היעיל ביותר לקדם את רעיונותיו. בנוסף, הקים ב-1911 קרן ללימודי עברית, הראשונה מסוגה באירופה המערבית.
עם כניסת איטליה ב-1915 לצד צרפת ובריטניה למלחמת העולם הראשונה, גויס פצ'יפיצ'י לצבא האיטלקי והפך לרב צבאי כמסופר בהמשך. עם פרסום הצהרת בלפור נרתם פצ'יפיצ'י לפעילות ציונית מגוונת כמפורט להלן.
בשנת תרצ"ד (1934) עלה פצ'יפיצ'י ארצה עם משפחתו הגרעינית, בטרם תבוא הרעה על יהודי איטליה ורבים באיטליה ובצרפת עלו בעקבותיו ארצה.
לאחר עלייתו ארצה התגורר פצ'יפיצ'י בירושלים וקיים קשרים ענפים עם ש"י עגנון, הראשון לציון בן ציון מאיר חי עוזיאל, וד"ר בן עמי צרפתי. עם זאת, התרחק מפוליטיקה וענייני ציבור ושקע בלימוד תורה.
מאוחר יותר עבר פצ'יפיצ'י להתגורר בכפר הרא"ה סמוך לבנותיו מרגלית בק ובונה אוירבך ומשפחותיהן. בסוף ימיו התגורר פצ'יפיצ'י בבני ברק סמוך לבית בנו הרב יוסף פצ'יפיצ'י, ושם נפטר בג' אדר א' תשמ"א, 7 פברואר 1981. על צאצאיו נמנה נינו אבי וורצמן.
רב צבאי במלחמת העולם הראשונה
במלחמת העולם הראשונה נלחמה איטליה לצד מעצמות המערב צרפת ובריטניה נגד קיסרות גרמניה והאימפריה האוסטרו-הונגרית. פצ'יפיצ'י גויס לצבא האיטלקי ונוכח לדעת כי לשבי האיטלקי נפלו יהודים רבים שנלחמו בצבאו של הקיסר פרנץ-יוזף הראשון. הוא עמד על הצורך לטפל בצרכי הדת של השבויים ויזם את מינויו לרב צבאי למשימה זו. מאוחר יותר עודד את פנחס רוטנברג בפעולתו להקמת גדודים עבריים בשירות מעצמות המערב.
כתיבה והוצאה לאור
בעקבות הוועידה הראשונה של הנוער היהודי באיטליה ב-1911, החל פצ'יפיצ'י לפרסם סדרת מאמרים קבועה בשבועון היהודי "סטימנה איזראליטיקה" יזם יחד עם דנטה לאטס את השבועון "ישראל" והיה עורכו והמוציא לאור. בית ההוצאה שהקים נקרא "בית ההוצאה ישראל" ומלבד השבועון "ישראל" פרסם גם דו-שבועון לילדים "ישראל לילדים- ישראל די רגזי", את הירחון "לה רזגנה מנסיל", ותרגומים לאיטלקית של ספרי יסוד והגות יהודיים רבים ומגוונים. בנוסף, כתב ופרסם פצ'יפיצ'י ספרים באיטלקית, למשל הספר "סגולת ישראל" אשר בשמו העברי זכה להנצחה בשלט הרחוב הירושלמי המופיע בצד שמאל.
פעילות ציונית ודתית
עם קבלת הצהרת בלפור ב-1917 החל פצ'יפיצ'י בפעילות ציונית שבמסגרתה הפך לנציגה הרשמי של יהדות איטליה בוועד הפועל הציוני והשתתף בקונגרסים ציוניים. ביתו בפירנצה היה מרכז של פעילות ציונית ובו ביקרו, בין השאר, חיים ויצמן, נחום סוקולוב, מנחם מאיר אוסישקין, משה בילינסון, אברהם הרצפלד והרב מאיר ברלין (בר-אילן). בנוסף, קירב אליו סטודנטים ארץ-ישראלים שהתרשמו מאוד מהליכותיו ואדיקותו. פצ'יפיצ'י הביא להחלטה בוועידת ציוני איטליה בשנת 1924, אשר נערכה בליבורנו, שכל בעל משרה או עמדה ציבורית-ציונית חייב לשמור שבת וכשרות לפחות בפרהסיה. אולם עמדה זו נתקלה בהתנגדות קשה של זאב ז'בוטינסקי, אנצו סירני ואחרים אשר סברו כי הדרישות הללו מופרזות. אכזבתו מעמדות אלו הובילה אותו להתמקדות בפעילות הכתיבה וההוצאה לאור. אישיותו הכריזמטית ומסירותו לשליחות הדתית והציונית הביאו ל"שינויי עמדה בני קיימא. בדרך זו קנה רבנו תלמידים הרבה, הביא לקיום המצוות אנשים שהיו רחוקים מכל כרחוק מזרח ממערב. ואנשים אלו, תלמידים אלו, רבים מהם הגיעו לארץ ישראל, רבים מהם הגיעו לקיום השלם של המצוות, ובניהם ובני בניהם אחריהם", כפי שאמר תלמידו פרופ' גד בן עמי צרפתי.
בית ענות
בֵּית עֲנוֹת היה יישוב מקראי בממלכת יהודה הנזכר ברשימת הערים של נחלת שבט יהודה, ב, בקבוצה 8 של הערים:.
צומת בית ענות, במפגש כביש 60 וכביש 35, מנציחה את שם היישוב המקראי.
בית ענות במקרא
בית ענות נזכרת פעם אחת ויחידה במקרא, ברשימת ערי יהודה ב, בקבוצה 8 מבין הערים, קבוצה שמקומה בהר יהודה צפונית לחברון.
רשימה זו היא המקור הטופונימי המפורט ביותר במקרא, והבסיס למחקר הגאוגרפי-היסטורי של יהודה המקראית. ניתוח טקסטואלי והסטורי מראה כי היא חלק מרשימה גדולה יותר שכללה גם את ערי בנימין ב, כלומר את מלוא היקפה של ממלכת יהודה. הרשימה איננה מהתקופה המשוערת של יהושע או של ההתנחלות, שכן היא משקפת שיא יישובי אליו הגיעה ממלכת יהודה רק במאות 7–8 לפסה"נ, בערך ימי חזקיהו או יאשיהו (עדיפות מסוימת לאחרון) . אשר למהות הרשימה המקורית יש מחלוקת. היה מקובל להניח שהיא שיקפה חלוקה מנהלית של ממלכת יהודה, שכן הערים ערוכות בקבוצות גאוגרפיות. אולם גבולותיהן של הקבוצות אינם מוגדרים, והן נכנסות לעיתים זו לתוך זו. כל שניתן לומר הוא שהרשימה משקפת את המצב היישובי בממלכת יהודה, כנראה בימי יאשיהו. סקר הר יהודה והמחקר הנלווה אליו תומך במסקנה זו.
גלגולי השם והיישוב לאור המקורות
לפי דעה נפוצה אין 'בית-ענות' אלא צורה משנית או שיבוש של השם 'בית-ענת', הקשור לאלה הכנענית בשם זה. מרגוליס סבור שגם נוסח ה-70ב אינו אלא שיבוש אופייני לצורה 'בית-ענת'. מאידך, פרט לנוסח המסורה עצמו כל הנתונים הטקסטואליים (לרבות ה-70ב) הם וריאציות על השמות 'בית-ענ{ו}ן' או 'בית-ענ{י}ם', כאשר האותיות 'ם' ו-'ן' בסופי מילים מתחלפות תכופות הן בעברית והן ביוונית. אבי-יונה שיחזר את שם היישוב מימי אוסביוס כ'בית-עיניים'. אנשי הסקר הבריטי הציעו פתרון מקורי, בעקבות גזניוס, לפיו כשם ש'עינון' בערבית הוא ריבוי של המילה עין\מעין, כך גם הצורה 'ענות' (או עיניים) עשויה להיות ריבוי של אותה מילה בעברית. קלאי הציע כי לפנינו אחד מאותם שמות שבמקורם לא נסתיימו בעיצור ולפיכך נהגו בצורות שונות כבר בתקופה קדומה, והגיוונים הטקסטואליים אינם שיבושים אלא משקפים צורות ממשיות שונות של השם. - לסיכום, נראה כי במחקר החדש מתגבשת הדעה כי הצורות 'בית-ענ{ו}ן' או 'בית-ענם\ענים\עיניים' הן המקוריות, ומכל מקום אין הצורה 'בית-ענות' קשורה לאלה ענת. למניעת סירבול מצוין היישוב כאן כ'בית-ענות'.
בעיית הזיהוי
מקובל היה כמעט ללא עוררין במחקר כי ח'רבת בית-עינון, שבסמוך לכפר הערבי בית עינון, לא זו בלבד משמרת את שם היישוב הקדום, אלא אף יש לזהותו בה. מסתמכים הרבה על סקר החרום של משה כוכבי על בסיס דיווחם של חרסים מהתקופה ה'ישראלית' II. ח' בית-ע{י}נון כוללת שרידי כנסייה ביזנטית (אתר 1) ובמרחק מה חורבה קטנה (אתר 3), שתיהן שוכנות בלב העמק. הגדרת החורבה כ'תל' נראית מופרזת: זוהי חורבה ששטחה כ-6 דונם ואף פחות, אין להבחין בה הצטברות עיים קדומים וחרף דלילות המבנים המאוחרים הממצא הקראמי דל (12 שפות בסה"כ). נראה שבעמק היה יישוב כלשהו בתקופת הברונזה הקדומה 1, ששרידיה נמצאו בסקרים הן בחורבה והן בסמוך למעין . בפעולות בניה בכפר הקטן שבחורבה נתגלו גם כלי חרס משלב המעבר בין תקופת הברונזה התיכונה לתקופת הברונזה המאוחרת: ספק אם מדובר ביישוב, וייתכן שכאן קבורות בלבד. כיוון שהחורבה מצויה בלב עמק מעובד, שבשוליו כמה אתרים גדולים, ייתכן מאוד ששאר השרידים הקדם-ביזנטיים שייכים רק לאתר-בת של אחד היישובים הללו, ושמא אינם אלא חרסי-שדה בלבד. בדיקת קופסאות החרסים והרישומים מורה כי בסקר כוכבי נמצא באתר אך שבר שפה יחיד מתקופת הברזל (שלב 2), ובסקר הר יהודה של אבי עופר אף לא אחד . לאור אופיו של האתר ספק אפוא אם נתקיים בו יישוב של ממש בתקופה זו, אף אין מוכר כל יישוב משמעותי מאותה תקופה בהר-יהודה השוכן כמו ח' בית-ע{י}נון בלב עמק מישורי. האתר הסמוך ביותר לח' בית-ע{י}נון ואשר מתאים לזיהוי בית-ענות\ן הוא ח' רס א-טויל, השולטת על העמק בו שוכנת בית-ע{י}נון וממוקמת רק כ-1,500 מ' ממנה.